ทานยาคุมที่ชื่อ Synfonia แบบ 28 เม็ด มา 1 ปีแล้ว ไม่เคยเกิดปัญหาใดๆ ประจำเดือนมาตรงเวลาทุกเดือน แต่เดือนที่แล้วประจำเดือนมาช้าไป 2 วัน ปกติจะมาเม็ดสีขาวสุดท้ายของแต่ละแผง แต่เดือนที่แล้ว มาในเม็ดสีชมพูเม็ดที่สองของแผงถัดไป ซึ่งมาช้ากว่าปกติไปสามวัน และในเดือนนี้เป็นเดือนแรกที่ลองใช้ผ้าอนามัยแบบสอด ประจำเดือนมา 4 วัน แต่พอประจำเดือนหาย เหมือนว่าเลือดประจำเดือนยังไม่หมดจากตัว มีการซึม หยดออกมาหลังปัสวะ เวลาเอาทิชชู่ซับ จะเจอเลือดหยดออกมาทุกครั้ง แต่ไม่ถึงขั้นต้องใส่ผ้าอนามัย อาการทางด้านร่างกายคือมีความรู้สึก PMS อยู่ตลอดเวลา อาการเหมือนก่อนเป็นประจำเดือน คัดเนื้อคัดตัว เต้านมใหญ่ เวียนหัว หน้ามืดก่อนหน้าที่จะเกิดปัญหานี้ขึ้น ก่อนประจำเดือนเดือนที่แล้วได้มีอาการคันในช่องคลอดเหมือนเป็นเชื้อรา เลยไปซื้อยาสอด พร้อมกับยากินฆ่าเชื้อรามากิน และในเดือนเดียวกันได้ซื้อยาถ่ายพยาธิ Albemed มากินด้วย และในเดือนเดียวกันได้กินยาแก้ไอที่ชื่อ นอร์ทุชซิน และช่วงเวลานั้นได้ดื่มไวน์เยอะมาก ไม่ทราบว่าสิ่งเหล่านี้จะเกี่ยวข้องกับการไปรบกวนการทำงานของยาคุม จนทำให้ประจำเดือนมาช้าจนผิดปกติในที่สุดหรือไม่ ทุกวันนี้เลือดยังคงหยดๆ ออกมาหลังจากปัสวะเสร็จ เป็นสีออกดำๆ ไม่เยอะ เหมือนเลือดค้าง สีออกดำๆ ไม่ออกตลอดเวลานะคะ จะหยดซึมออกมาน้อยๆ หลังปัสวะเสร็จคำถามคือ1. ต้องรอประจำเดือนเดือนถัดไปมา ถ้ายังผิดปกติแบบนี้ ค่อยไปหา หรือควรไปหาเพื่อตรวจภายในเลย หรือเป็นเรื่องปกติ ไม่ต้องตกใจ2. พฤติกรรมการใช้ชีวิตควรงดอะไร ยังคงดื่มเครื่องดื่มแอลกอฮอล์ได้เหมือนเดิมไหม และมีเซ็กส์ได้เหมือนเดิมไหม หรือควรงดก่อนขอบสำหรับคำตอบนะคะ
สวัสดีค่ะ การมีเลือดออกผิดปกติทางช่องคลอดระหว่างกินยาคุมกำเนิดอาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นดังนั้นตอนนี้ถ้าเลือดยังออกกระปริดกระปรอยอยู่ตลอด ไม่ทุเลา น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะ ไม่จำเป็นต้องรอให้เลือดหยุด กรณีเป็นเลือดที่ออกผิดปกติทางช่องคลอด แนะนำควรงดการดื่มเครื่องดื่มแอลกอฮอล์ไปก่อนการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ และรีบไปพบแพทย์เพื่อหาสาเหตุค่ะ